kardosdrur/scandi-wiki huggingface dataset:
Mowag Piranha

Mowag Piranha er en familie af pansrede kampkøretøjer og pansrede mandskabsvogne designet og fremstillet af det schweiziske firma Mowag (nu General Dynamics European Land Combat Systems). Der er produceret tre generationer af køretøjerne, inklusive LAV eller Light Armoured Vehicle (let pansret køretøj) der bruges af mange landes militær. I Danmark bruges versionen Piranha IIIH.

Piranha er tilgængelig i versioner med 4-, 8- og 10-hjulstræk. Der er adskillige versioner, med forskellige grader af pansring og bevæbning til brug i forskellige roller. Der er versioner der fungerer som troppetransporter, kommandokøretøjer, ildstøttekøretøjer og til politibrug.

Piranha bliver brugt af den schweiziske hær. Spanskbyggede versioner er eksporteret til Chile, Sverige, Danmark, Irland og Spanien. Piranha-versioner er blevet fremstillet under licens af General Dynamics (Canada), BAE Systems Land Systems (Storbritannien), FAMAE (Chile) samt i USA.

Den belgiske hær har valgt Piranha IIIC 8×8 til fordel for deres primære kampvogn, Leoparden der er blevet udfaset.

Det amerikanske kontroversielle pansrede kampkøretøj Stryker er baseret på Piranha, ligesom LAV-25 køretøjerne der bruges af det amerikanske marinekorps. De australske styrker bruger også en modificeret Piranha, kaldet ASLAV (Australian Light Armoured Vehicle).

Visse versioner som marinekorpsets LAV-25 er udstyret med skruer og er amfibiske, selvom de er begrænset til roligt vand.

Versioner

6 hjul
 AVGP
 Cougar – pansret kampkøretøj med samme kanon som den britiske Scorpion-kampvogn (76 mm)
 Grizzly – PMV med et 12,7 mm tungt maskingevær samt et 7,62 mm maskingevær.
 Husky – pansret bjærgningskøretøj
 Piranha – anti-tank køretøj med TOW-missiler

8 hjul
 Coyote Reconnaisance Vehicle
 Bison Armoured Vehicle
 LAV II
 LAV-25
 ASLAV
 LAV-m
 LAV-AT
 LAV-log
 LAV-C2
 LAV III
 Stryker
 Mobile Gun System (MGS)
 Piranha V

Eksterne henvisninger og kilder

Henvisninger
 Mowags hjemmeside
 Krigeren.dk - PIRANHA 5 fakta og specs
 Hæren får 309 nye pansrede mandskabsvogne (dec. 2015)
 Danish Army Vehicles beskrivelse af Piranha III H
 Ingeniøren den 8. maj 2015 – Her er Danmarks nye PMW (Piranha V (5)) 

Pansrede mandskabsvogne
Maritime Training and Education Centre

MARTEC (En forkortelse af Maritime and polytechnic college), er et maritimt uddannelsescenter med fire forskellige afdelinger i Frederikshavn, Aalborg og Skagen, hvor der tilbydes maskinmester - samt forskellige navigations- og søfartsuddannelser.

MARTEC blev etableret den 1. januar 2001 ved en sammenlægning den lokale maskinmesterskole og søfartsskole. 

Den 1. maj 2003 overtog MARTEC driften af Skoleskibet Danmark fra Søfartsstyrelsen.

I maj 2017 blev Skagen Skipperskole en del af MARTEC, og omtales i dag som MARTEC Skagen.

Hovedaktiviteter og uddannelser
Centret består i 2018 af tre afdelinger med følgende hovedaktiviteter:
 Maskinmester – sigter mod ledende stillinger i industri og søfart
 Skibsmaskinist – sigter mod lederstillinger i mindre skibe
 Skibsassistent (Befaren og Ubefaren) – sigter mod det praktiske arbejde om bord på skibe og arbejder både på dækket og i maskinrummet.
 HF-søfart – en kombinationen af en gymnasial ungdomsuddannelse (HF-uddannelse) og ubefaren skibsassistent.
 Skibsfører
 Kyst-, Sætte- og Fiskeskippere
 Skoleskibet DANMARK
 On- & Offshore kursusafdeling]

Eksterne henvisninger
MARTECS hjemmeside
Uddannelses Guiden

Uddannelse i Frederikshavn
Uddannelsesinstitutioner i Danmark
There

There er en 3D online virtuel verden udviklet af Will Harvey og Jeffrey Ventrella. There Inc. blev grundlagt i 1998. Lukket beta tests begynde i juli 2001, efterfuldt af andre stadier af tests, og sluttede med udgivelsen af spillet i oktober 2003.

Den 2 marts 2010, blev det annonceret at there.com lukker den 9 marts 2010 .

Grafisk minder There delvist om Second Life og The Sims. Da det foregår online, er det muligt at kommunikere med andre spillere.

Beskrivelse 
I spillet kan man blandt andet:
 Oprette en 3D Avatar
 Være sammen med venner
 Spille spil
 Bygge et hjem
 Designe og sælge ting

Eksterne henvisninger 

 Officiel hjemmeside

Computerspil fra 2003
Onlinespil
Windows-spil
Ophørt i 2010
Boolsens Stenhave

Boolsens Stenhave er beliggende ved Bangsbo Museum i Frederikshavn. Samlingen blev grundlagt af forfatteren Johannes Boolsen.

Samlingen blev oparbejdet i årene 1939 til 1973 og opbevaret i Boolsens private have og omfattede efterhånden mere end 1.000 sten, hvoraf størstedelen stammer fra Vendsyssel.

I 1973 blev Boolsens ejendom og stenhaven købt af Frederikshavn Kommune og stenene overdraget til Bangsbo Museum.

Samlingen omfatter brugssten af alle arter fra ca. 3.000 f.Kr., oldtidsfolkets kværnsten over middelalderens døbefonte, mortersten og op til nyere tids møllesten og fortøjningspullerter.

Galleri

Eksterne henvisninger 
 Boolsens Stenhave – Bangsbo Museum 

Bygninger, konstruktioner og anlæg i Frederikshavn
Museer i Region Nordjylland
Skulpturparker i Danmark
Kultur i Frederikshavn
Træleopard

Træleoparden (latin: Neofelis nebulosa) er et mellemstort kattedyr, der bliver 60 til 110 cm lang og vejer mellem 11 og 20 kg. Dens pels er brun i et mønster, der gør den svær at se, når den f.eks. klatrer i et træ. Den lever i naturen i det sydlige Kina, det østlige Himalaya, det nordøstlige Indien, Sydøstasien og det Indonesiske Øhav.

Træleoparden har ifølge zoolog Per Christiansen, Zoologisk Museum, mange træk fælles med den nu uddøde sabeltiger.

Træleopard er stamfar til alle nulevende katte, ifølge Patrick Aryee.

Kilde 
 Videnskabens Verden 05.01.2008 på DR's P1.
 "De fantastisk katte" på DR TV.

Referencer 

Dyr fra Sydøstasien
Laminering

Laminering er den proces at sammenføje flere lag af forskellige materialer. Resultatet af processen kaldes et laminat. Krydsfiner er et eksempel på laminering. Her udskærer man tynde plader af én eller flere forskellige træsorter, og derefter limes disse plader sammen under varme og tryk. På den måde fremstiller man et slutprodukt med helt ensartede egenskaber. Spånplader er derimod ikke et resultat af laminering, for de består ikke af flere lag, men derimod af en ensartet masse af træspåner og lim. Perstorpplader er til gengæld et resultat af laminering, for der har man samlet et lag bestående af en spånplade med et mønsterbærende lag og et slidstærkt overfladelag af hård plast.

Til daglig betyder laminering ofte bare at smelte en papirside ind mellem to lag plast. Det ser man bl.a. i forbindelse med ID-kort eller pas. I lidt bredere betydning kan man også tale om laminering, når det drejer sig om sikkerhedsglas, kvalitetsstål (f.eks. samuraiklinger) eller buer (f.eks. den mongolske, sammensatte bue eller den engelske langbue).

Kompositmaterialer
Bottle Rocket

Bottle Rocket (i Danmark også kendt under navnet (U)organiseret kriminalitet) er en amerikansk film fra 1996. Filmen var den første spillefilm instrueret af Wes Anderson og manuskriptet skrev han sammen med skuespilleren Owen Wilson. Filmen var først en kortfilm på 13 minutter, men senere blev den udviklet til en spillefilm. Wilson og hans lillebror, skuespilleren Luke Wilson, medvirkede i filmen, sammen med James Caan og Robert Musgrave. Lige så vel som Anderson debuterede med filmen, debuterede Wilson brødrene, Owen og Luke sammen med deres storebror Andrew Wilson, som optrådte som Future Man.

Hele filmen blev optaget i Dallas, Houston og Hillsboro, Texas.

Medvirkende
Owen Wilson
Luke Wilson
Robert Musgrave
Andrew Wilson
James Caan

Eksterne henvisninger
 

Amerikanske film fra 1996
Kriminalfilm fra USA
Film instrueret af Wes Anderson
Engelsksprogede film
Spansksprogede film
Hoh

Hoh (Chalá-at) er en lille stamme af oprindelige amerikanere fra staten Washington i det vestlige USA. Stammen er hjemmehørende på Olympichalvøen ved Hoh-flodens udmunding i Stillehavet. Hoh kalder sig selv for Chalá-at og de er etnisk set en del af den større Quileute-stamme, som de også deler sprog med, men betragtes samtid også som sin egen stamme. Et andet Quileute-ord for Hoh-stammen er P’ip’isodat’sili, som betyder "omvendt folket"; et navn knyttet til deres skabelsesmyte.

Hoh har levet på Olympic-halvøen i årtusinder, men siden slutningen af 1800-tallet, hvor der blev oprettet reservater for de oprindelige folk på halvøen, har deres land været begrænset til et relativt lille område (knapt 180 hektar) på Stillehavskysten ved Hoh-flodens udløb. Reservatet er (pr. 2000) hjem for ca. 100 mennesker, hvoraf ca. 80 er oprindelige amerikanere. Traditionelt, har de levet som jæger-samlere, hvor især fiskeri har haft en stor betydning. Som hos mange andre stammer i Pacific Northwest, er laksefiskeri også en vigtig del Hoh-stammens kultur.

Hoh-floden 
Traditionelt set, er Hoh nært knyttet til Hoh-floden og det er derfor de har fået deres moderne officielle navn. Floden var, og er, en vigtig fødekilde for dem, men den spiller også en stor kulturel og mytologisk rolle. Selv kalder de floden Chalak’at’sit, hvilket betyder Den Sydlige Flod.

Se også 
 Hoh-regnskoven

Referencer 

Oprindelige amerikanere
Washington (delstat)
Andrew Wilson

Andrew Cunningham Wilson (født 22. august 1964) er en amerikansk filmskuespiller fra Dallas, Texas. Han er storebror til Owen og Luke Wilson. 

Andrew Wilson er kendt som en independent skuespiller, der har medvirket i mange af sine brødres film. Hans største rolle til dato, er rollen som Future Man /John Mapplethorpe i Wes Anderson filmen Bottle Rocket fra 1996. Han optrådte også i Andersons Rushmore og The Royal Tenenbaums. Han spillede over for broderen Owen i et remake af The Big Bounce fra 2004.

Han havde sin filminstruktør debut sammen med Luke Wilson, da han instruede The Wendell Baker Story tilbage i 2005.

I 2006, medvirkede han i Mike Judge's Idiocracy som en gladiator ved navn Beef Supreme uden replikker.

Udvalgt Filmografi 
 1995 – House of pain 
 1996 – Bottle Rocket (også medproducer)
 1998 – Rushmore 
 1999 – Chicks
 2000 – Charlie's Angels 
 2001 – Zoolander
 2001 – The Royal Tenenbaums
 2002 – Showtime
 2003 – Charlie's Angels: Full Throttle 
 2005 – Fever pitch
 2005 – The Familie Stone
 2005 – The Wendell Baker Story (medinstruktør)
 2008 – Calvin Marshall
 2009 – Whip it!

Ekstern link 
 

Skuespillere fra Texas
Personer fra Dallas
Luke Wilson

Luke Wilson (født 21. september 1971 i Dallas, Texas i USA) er en amerikansk filmskuespiller. Luke Wilson er et af medlemmene i filmgruppen Frat Pack.

Opvækst 
Luke Wilson voksede op i Dallas. Han er søn af Robert, en reklame producent og operatør af en offentlig tv-station og Laura Cunningham Wilson, en fotograf. Han er lillebror til Owen og Andrew Wilson, der også er skuespillere. Hans familie, stammer oprindeligt fra Massachusetts og er irsk katolske. Han gik på St. Mark's School of Texas, og senere på Occidental College.

Filmkarriere 
Luke Wilsons første rolle, var som Anthony Anderson i Owen Wilson(storebroren)/Wes Anderson filmen Bottle Rocket fra 1996. Etter at have flyttet til Hollywood sammen med sine to brødre, kom han med i filmene: Telling Lies in America (1997), Scream 2 (1997), Best Men (1997) og Home Fries (1998). I år 2000 medvirkede han i filmen Charlie's Angels, som Pete Komisky. Senere medvirkede han i filmen Legally Blonde (2001), hvor han spillede overfor Reese Witherspoon. Derefter blev Luke Wilson et stort navn i Hollywood og spillede med i film The Royal Tenenbaums (2001) og Old School (2003), som begge er Frat Pack-film. 

Han fik sin filminstruktør debut sammen med Andrew Wilson, da han instruerede The Wendell Baker Story tilbage i 2005.

Luke Wilson havde også en gæsteopptræden i Dengang i 70'erne, hvor han spillede storebroren til Michael Kelso, Casey Kelso. Han medvirkede senere i filmene: Minis First Time (2006), My Super Ex-Girlfriend (2006) og Blades of Glory (2007). I 2009 medvirkede han i  Middle Men.

Filmografi

Eksterne henvisninger 

 

Skuespillere fra Texas
Personer fra Dallas
St. Mark's School of Texas

The St. Mark's School of Texas er en amerikansk privatskole for drenge. Skolen blev grundlagt i 1950, af en gruppe forretningsmænd fra Dallas, Texas. Skolen har klasser fra børnehaveklasse til 12. klasse.

Af berømtheder der har gået der, kan blandt mange nævnes skuespillerne Tommy Lee Jones og Owen Wilson.

Bygninger, konstruktioner og anlæg i Texas
Uddannelsesinstitutioner i USA
Tommy Lee Jones

Tommy Lee Jones (født 15. september 1946 i San Saba, Texas, USA) er en amerikansk skuespiller. Han vandt en Oscar for bedste mandlige birolle i 1994 for sin rolle som marshal Samuel Gerard i filmen Flygtningen. Han har fået en stjerne på Hollywood Walk of Fame

Udvalgt filmografi 

 Fire Birds (1990)
 JFK (1991)
 Under Siege (1992)
 Heaven & Earth (1993)
 House of Cards (1993)
 Flygtningen (1993)
 Blown Away (1994)
 Klienten (1994)
 Natural Born Killers (1994)
 Blue Sky (1994)
 Cobb (1994)
 The Good Old Boys (1995) (TV) (instruktør)
 Batman Forever (1995)
 Volcano (1997)
 Men in Black (1997)
 U.S. Marshals (1998)
 Small Soldiers (1998) (stemme)
 Double Jeopardy (1999)
 Rules of Engagement (2000)
 Space Cowboys (2000)
 Men in Black II (2002)
 The Hunted (2003)
 The Missing (2003)
 Man of the House (2005)
 The Three Burials of Melquiades Estrada (2005) (instruktør)
 A Prairie Home Companion (2006)
 In the Valley of Elah (2007)
 No Country for Old Men (2007)
 Captain America: The First Avenger (2011)
 Men in Black 3 (2012)
 Hope Springs (2012)
 Ad Astra (2019)

Eksterne henvisninger 

 

Skuespillere fra Texas 
Hollywood Walk of Fame
Oscar for bedste mandlige birolle
Idus Martiae

Idus Martiae var den 15. dag i måneden marts (Martius) ifølge den traditionelle romerske kalender, Fasti. Denne dato er i dag særligt kendt, da den romerske statsmand Julius Cæsar blev dræbt på denne dato i 44 f.Kr. Idus betegnede normalt den 13. dag i måneden, men i marts, maj, juli og oktober var det den 15.

Attentatet på Julius Cæsar 

Cæsar blev indkaldt til et senatsmøde i Pompejus’ teater i Rom på Idus Martiae med det formål at overlevere et bønskrift til ham, hvor senatorerne bad ham at give senatets dets magt tilbage. Da han var nået frem, blev han stukket ned af en gruppe senatorer, der kaldte sig selv Liberatores (Befriere) ved foden af den statue, der forestillede hans tidligere rival Pompejus. Attentatmændene retfærdiggjorde deres handling med, at de begik tyrandrab og ikke mord, og at deres handling havde reddet republikken fra at blive til et monarki.

Ifølge den græske historiker Plutarch var Cæsar få dage tidligere blevet advaret om, at han skulle passe på netop denne dato af en spåmand ved navn Titus Vestricius Spurinna.

William Shakespeare skrev følgende replik i sit skuespil Julius Caesar; "”Beware the Ides of March” (”Pas på idus Martiae”)’’, den er siden blevet et ofte brugt udtryk i det engelske sprog for en forudanelse om undergang og død.

Idus var ironisk nok netop blevet afskaffet som datoangivelse af Julius Cæsar i forbindelse med hans egen kalenderreform, den Julianske kalender. Udtrykket blev dog fortsat benyttet længe efter i dagligsproget.

Referencer

Eksterne link 
William Shakespeare, Julius Caesar, Act 1, Scene II
Plutarch, The Parallel Lives, The Life of Julius Caesar

Romerriget
Dage
Paulaner

Paulaner er et bayersk bryggeri i München grundlagt 1634 af munkene fra Neudeck ob der Au-klosteret. Bryggeriet og munke-ordenen er opkaldt efter Paulus.

Paulaner er i dag især kendt for sine hvedeøl og den klassiske Paulaner Salvator Dobbeltbock 

Bryggeriet hører til en af Tysklands største bryggerigrupper, Brau Holding International, der er et joint venture mellem Heineken-koncernen og Schörghuber.

Sortiment 

Paulaner er bl.a. kendt for sine hvedeøl og dobbelt-bock-øllen, Salvator, som også ligger til grund for de danske påskebryg.

 Paulaner Hefe-Weißbier Naturtrüb
 Paulaner Hefe-Weißbier Dunkel
 Paulaner Weißbier Kristallklar
 Paulaner Isar Weisse
 Paulaner Hefe-Weißbier Alkoholfrei
Paulaner Weißbier Alkoholfrei
Paulaner Weißbier Zitrone Naturtrüb
Paulaner Weißbier Zitrone 0,0 %
 Paulaner Oktoberfest-Bier
 Paulaner Salvator
Paulaner Urdunkel Naturtrüb
Paulaner Zwickl Naturtrüb
 Paulaner Original Münchener Hell
 Paulaner Natur Radler
Paulaner Natur Radler Alkoholfrei
 Paulaner Weißbier Zitrone Naturtrüb
Paulaner Weißbier Zitrone 0,0%
 Paulaner Original Münchener Urtyp Hell
 Paulaner Original Münchener Hell Alkoholfrei
Paulaner Spezi (Sodavand)

Ekstern henvisning 
 Paulaner (tysk)
Paulaners historie (dansk)

Bryggerier i Tyskland
Kongelige hofleverandører
Datterselskaber til Heineken
Paderup Gymnasium

Paderup Gymnasium er et mellemstort gymnasium beliggende i Randers-forstaden Paderup.

Gymnasiet blev bygget i 1980. Dengang bar det navnet Amtsgymnasiet i Paderup, men skiftede pr. 1. januar 2007 navn til Paderup Gymnasium, da skolen blev selvejende. Gymnasiets største årgang har været på 11 klasser inklusiv en autismeklasse.

De fysiske rammer er præget af store, lyse fællesarealer og mange grupperum. Undervisningslokalerne er teknisk veludstyrede (fysik, kemi, biologi, musik, idræt, billedkunst mm.), og der er for elever og lærere fri adgang til computere i alle fællesarealer og i de fleste faglokaler. Der er tilbud om sociale, kreative og musiske aktiviteter som alle kan deltage i, såsom skolefester, fernisering, koncerter, fredagscaféer, fællestimer og idrætsdage.

I modsætning til byens andet gymnasium, (Randers Statsskole), er Paderup Gymnasium beliggenhed i byens udkant tæt ved Randers Storcenter og Paderup Mose.

Kendte studenter 
 1986: Roger Buch, lektor, ph.d.
 1988: Charlotte Munck, skuespiller
 1991: Karen Busck, sangerinde
 1991: Kasper Hjulmand, træner for det danske fodboldlandshold (herrer)
 1999: Katrine Fruelund, håndboldspiller
 2002: Maja Panduro,Folketingsmedlem
 2003: Andreas Steenberg, tidligere folketingsmedlem
 2008: Rasmus Thude, sanger
 2011: Mikkel Cramer, fodboldspiller
 2015: Stefan Schmidt Jørgensen, TV2 journalist

Se også 
 Paderup Gymnasiums hjemmeside

Gymnasier i Danmark
Etableret i 1980
Uddannelse i Randers
Bygninger, konstruktioner og anlæg i Randers
Kaj Nielsen (borgmester i Varde)

Kaj Nielsen (født 17. december 1948 i Bjerremose, død 12. marts 2007) var borgmester i Varde Kommune indtil 2007, valgt for partiet Venstre. Han døde 58 år gammel af en kræftsygdom, få måneder efter han forlod borgmesterposten. Han var aktiv i politik i 17 år, de sidste 9 år som borgmester i Varde. Han blev den sidste borgmester i den gamle Varde Kommune, før kommunalreformen i 2007.

Kaj Nielsen kom fra Bjerremose nord for Horne i Vestjylland, hvor han tidligt overtog fødegården.

Borgmestre fra Venstre
Ronnie Coleman

Ronald Dean Coleman (født 13. maj 1964 i Monroe, Louisiana, USA) er en amerikansk bodybuilder og Powerlifter, han har vundet Mr. Olympia hele 8 gange. Han er kendt som 'Big Ron'. Ronnie Coleman er tilknyttet organisationen 'International Federation of Bodybuilders (IFBB) og har skrevet under på en kontrakt med BSN.
Udover hans 8 dobbelte Mr. Olympia-titel som professionel bodybuilder, besidder Coleman rekorden for flest sejre som IFBB-pro(Hele 25 stk.). Han slog Vince Taylors rekord (22 sejre) i Moskva den 5. November, 2004

Coleman uddannede sig på Grambling State University (GSU) i 1989, med en grad i salgsteknik. Samtidig spillede Coleman også på football-holdet GSU Tigers, ledet af den berømte coach Eddie Robinson. Efter sin uddannelse blev Coleman politimand.

Bodybuilding filosofi

Anatomi 
 Højde: 180.3 cm (5 foot 11 inches) 
 Vægt: 135 kg (296 lbs) (konkurrence) | 150 kg (330 lbs) (off-season) 
 Arme: 60,96 cm
 Bryst: 147,32 cm
 Lår: 91,44 cm

Bodybuilding titler 
 1990 Mr. Texas (Heavyweight & Overall) 
 1991 World Amateur Championships (Heavyweight) 
 1995 Canada Pro Cup 
 1996 Canada Pro Cup 
 1997 Grand Prix Russia 
 1998 Night of Champions 
 1998 Toronto Pro Invitational 
 1998 Mr. Olympia 
 1998 Grand Prix Finland 
 1998 Grand Prix Germany 
 1999 Mr. Olympia 
 1999 World Pro Championships 
 1999 Grand Prix England 
 2000 Mr. Olympia 
 2000 Grand Prix England 
 2000 World Pro Championships 
 2001 Arnold Schwarzenegger Classic 
 2001 Mr. Olympia 
 2001 New Zealand Grand Prix 
 2002 Mr. Olympia 
 2002 Grand Prix Holland 
 2003 Mr. Olympia 
 2003 Grand Prix Russia 
 2004 Mr. Olympia 
 2004 Grand Prix England 
 2004 Grand Prix Holland 
 2004 Grand Prix Russia 
 2005 Mr. Olympia

Bodybuildere fra USA
Gylling Haahr

Christian Gylling Haahr (født 14. november 1947, død den 30. november 2021) var borgmester for Venstre i Varde Kommune fra 2007 til 2013.

Han overtog posten som borgmester i Varde Kommune fra Kaj Nielsen ved kommunalreformen i 2007. Tidligere var han borgmester i Helle Kommune.

Gylling Haahr var uddannet socialrådgiver og merkonom og havde en del erhvervserfaring og tillidsposter.

Haahr blev døbt Christian til fornavn, men blev fra barndommen kaldt ved sit mellemnavn "Gylling".

Referencer 

Borgmestre fra Venstre
Socialrådgivere fra Danmark
Borgmestre i Varde
Orkdal

Orkdal er en tidligere kommune i Trøndelag fylke i Norge. Ved kommunereformen i Norge 2020 blev den  sammen med  Agdenes, Meldal og  en del af Snillfjord kommune (Krokstadøra) lagt sammen  til den nye Orkland kommune. Den tidligere kommune grænsede i nord til Snillfjord og Agdenes, i vest til Hemne, i syd til Rindal (i Møre og Romsdal), Meldal og i øst Melhus og Skaun.

Byer i Orkdal er Orkanger,Gjølme, Fannrem, Vormstad og Svorkmo. Orkanger er regioncenter for de omliggende kommuner.

Geografi 
Elven Orkla løber gennem kommunen og ud i Orkdalsfjorden ved kommunescenteret Orkanger. Orkdalsfjorden er en sidefjord til Trondheimsfjorden.

Der er et stort landbrugsareal i Orkdal, hovedsagelig i bunden af dalen og på store, flade afsatser, et stykke op i sidedalene. På lokal dialekt kadles en sådan afsats, en «jår», og i Orkdal er der seks «jårer»; Ustjåren, Berbusjåren, Kvålsjåren, Togstadjåren, Monsetjåren og Fossjåren.

Elve, fjelde og søer i Orkdal 
 Orkla (elv)
 Skjenaldelva
 Gagnåsvatnet
 Våvatnet
 Hostovatnet
 Gimsehøgda
 Svorksjøen

Erhvervsliv 
På Orkanger er der et industriområde som hedder Grønøra. Dette er et af de største industriområder ved Trondheimsfjorden.

Seværdigheder 
Thamshavnbanen fra Løkken Værk i Meldal og ned til Trondheimsfjorden i Orkdal kommune er nu nedlagt, men en mindre strækning er genåbnet for turisterne.

Kendte orkdalinger 
 Forfatteren Johan Bojer, (1872-1959) er født i Orkdal
 Fodboldtræneren Nils Arne Eggen, (1941-) er født i Orkdal

Eksterne henvisninger 

 Orkdal Kommune

Tidligere kommuner i Norge
Kommuner i Sør-Trøndelag
Snake Eyes

Snake Eyes er en amerikansk film fra 1998, instrueret af Brian De Palma.

Filmen omhandler politibetjenten Rick Santaro (Nicolas Cage) og hans ven Kevin Dunne (Gary Sinise). De to skal beskytte forsvarsministeren til en boksekamp, men ministeren bliver myrdet og for at opklare mordet vælger Rick at koncentrere sig om et vidne, Julia Costello (Carla Gugino), som talte med ham før han døde.

Udvalgte medvirkende 
 Nicolas Cage som Richard "Rick" Santoro
 Gary Sinise som Kevin Dunne
 Carla Gugino som Julia Costello
 Joel Fabiani som Charles Kirkland
 John Heard som Gilbert Powell
 Stan Shaw som Lincoln Tyler
 Kevin Dunn som Lou Logan
 Michael Rispoli som Jimmy George
 Luis Guzmán som Cyrus
 David Anthony Higgins som Ned Campbell
 Mike Starr som Walt McGahn
 Tamara Tunie som Anthea
 Chip Zien som Mickey Alter
 Jayne Heitmeyer som Serena

Referencer

Eksterne henvisninger 
 

Amerikanske film fra 1998
Thrillerfilm fra USA
Film instrueret af Brian De Palma